سون اولا‌راق "کپنهاکن"دن هافبک ویکتور نلسونو ترانسفر ائدن "قالاتاسارای"دان آیریلا‌جاق داها 3 فوتبولچو معینلشیب.
قالاتاسارای مربیسی فاتح تریم "قارا سیاهی"سینی رهبرلیگه تقدیم ائدیب.
تجروبه‌لی متخصص مودافیچی کریستین لوینداما، هافبک سوفیان فگولی و هوجومچو رادامل فالکائونون گله‌جک پلان‌لارینا داخیل اولمادیق‌لارینی بیلدیریب. "ساری-قیرمیزی‌لی‌لار" آدی چکیلن اویونچولاری ساتماغا چالیشا‌جاق. بو باش وئرمه‌سه، ان پیس حالدا اونلارلا موقاویله‌یه قارشی‌لیق‌لی راضی‌لیقلا خیتام وئریله‌جک.
تریم اؤتن مؤوسوم تیمده ایجاره اساسیندا چیخیش ائدن گدسون فرناندس و خلیل درویش اوغلونون ساخلانیلماسینی ایسته‌ییب.
